**Projekta iesnieguma vērtēšanas kritēriji**

 Apstiprināti Uzraudzības komitejā 2018.gada 29.maija lēmumu Nr.L-2018/14

 Grozīti ar Uzraudzības komitejas 2019.gada 4.oktobra lēmumu Nr.L-2019/10

 Grozīti ar Uzraudzības komitejas 2022.gada 23.marta lēmumu Nr.L-2022/13

|  |  |
| --- | --- |
| Darbības programmas nosaukums | Izaugsme un nodarbinātība |
| Prioritārā virziena numurs un nosaukums | 9. Sociālā iekļaušana un nabadzības apkarošana |
| Specifiskā atbalsta mērķa numurs un nosaukums  | 9.2.2. Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem |
| Pasākuma numurs un nosaukums | 9.2.2.3. Sabiedrībā balstītu sociālo pakalpojumu sniegšana |
| Projektu iesniegumu atlases veids | Atklāta projektu iesniegumu atlase  |
| Atbildīgā iestāde | Labklājības ministrija |

|  |  |
| --- | --- |
| **1. VIENOTIE KRITĒRIJI** | **Kritērija ietekme uz lēmuma pieņemšanu**(P, N) |
|
| 1.1. | Projekta iesniedzējs atbilst Ministru kabineta (turpmāk – MK) noteikumos par specifiskā atbalsta mērķa pasākuma īstenošanu projekta iesniedzējam izvirzītajām prasībām. | N |
| 1.2. | Projekta iesniegums ir iesniegts Kohēzijas politikas fondu vadības informācijas sistēmā 2014. – 2020.gadam. | N |
| 1.3. | Projekta iesniedzējam ir pietiekama administrēšanas un īstenošanas kapacitāte projekta īstenošanai. | P |
| 1.4. | Projekta iesniedzējam Latvijas Republikā projekta iesnieguma iesniegšanas dienā nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*. | P |
| 1.5.  | Projekta iesnieguma veidlapa ir aizpildīta latviešu valodā, projekta iesniegumam ir pievienoti visi projektu iesniegumu atlases nolikumā noteiktie iesniedzamie dokumenti un tie ir sagatavoti latviešu valodā vai tiem ir pievienots apliecināts tulkojums latviešu valodā.  | P |
| 1.6. | Projekta iesnieguma finanšu dati ir norādīti *euro.* | P |
| 1.7. | Projekta iesnieguma finanšu aprēķins ir izstrādāts aritmētiski precīzi un ir atbilstošs MK noteikumu par specifiskā atbalsta mērķa īstenošanu un projekta iesnieguma veidlapas prasībām, kas noteikts Ministru kabineta 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” 1.pielikumā. | P |
| 1.8. | Projekta iesniegumā paredzētais ES fonda finansējuma apmērs atbilst MK noteikumos par specifiskā atbalsta mērķa pasākuma īstenošanu noteiktajam ES fonda finansējuma pieļaujamajam apmēram (*nepiemēro trešajā projektu iesniegumu atlases kārtā*). | P |
| 1.9. | Projekta iesniegumā norādītā ES fonda atbalsta intensitāte nepārsniedz MK noteikumos par specifiskā atbalsta mērķa pasākuma īstenošanu noteikto ES fonda maksimālo atbalsta intensitāti. | P |
| 1.10. | Projekta iesniegumā iekļautās kopējās attiecināmās izmaksas, plānotās atbalstāmās darbības un izmaksu pozīcijas atbilst MK noteikumos par specifiskā atbalsta mērķa pasākuma īstenošanu noteiktajām, t.sk. nepārsniedz noteikto izmaksu pozīciju apjomus un:1.10.1. ir saistītas ar projekta īstenošanu;1.10.2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai); 1.10.3. nodrošina projektā izvirzītā mērķa un rādītāju sasniegšanu. | P |
| 1.11. | Projekta īstenošanas termiņi atbilst MK noteikumos par specifiskā atbalsta mērķa pasākuma īstenošanu noteiktajam projekta īstenošanas periodam. | P |
| 1.12. | Projekta mērķis atbilst MK noteikumos par specifiskā atbalsta mērķa pasākuma īstenošanu noteiktajam mērķim. | P |
| 1.13. | Projekta iesniegumā plānotie sasniedzamie rezultāti un uzraudzības rādītāji:1.13.1 ir precīzi definēti;1.13.2. ir pamatoti;1.13.3. ir izmērāmi;1.13.4. sekmē MK noteikumos par specifiskā atbalsta mērķa pasākuma īstenošanu noteiktā rādītāja sasniegšanu. | P |
| 1.14. | Projekta iesniegumā plānotās projekta darbības:1.14.1. atbilst MK noteikumos par specifiskā atbalsta mērķa pasākuma īstenošanu noteiktajam un paredz saikni ar attiecīgajām atbalstāmajām darbībām;1.14.2. ir precīzi definētas un pamatotas, un tās risina projektā definētās problēmas. | P |
| 1.15. | Projekta iesniegumā plānotie publicitātes un informācijas izplatīšanas pasākumi atbilst Ministru kabineta 2015.gada 17.februāra noteikumos Nr.87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināmakomunikācijas un vizuālās identitātes prasību ievērošana” un Eiropas Parlamenta un Padomes 2013.gada 17.decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 noteiktajam. | P |
| 1.16. | Projekta iesniegumā ir:1.16.1. identificēti, aprakstīti un izvērtēti projekta riski;1.16.2.novērtēta to ietekme un iestāšanās varbūtība;1.16.3. noteikti riskus mazinošie pasākumi. | P |
| 1.17. | Projekta iesniegumā norādītās mērķa grupas atbilst MK noteikumos par specifiskā atbalsta mērķa pasākuma īstenošanu noteiktajam. | P |
| **2. SPECIFISKIE ATBILSTĪBAS KRITĒRIJI** | **Kritērija ietekme uz lēmuma pieņemšanu**(P, N)) |
|
| 2.1. | Projekta iesniegumā sniegtā informācija apliecina, ka projekta iesniedzējam sociālo pakalpojumu sniedzēju reģistrā ir reģistrēti: 1) projekta iesniegumā plānotie pakalpojumi;2) projekta iesniegumā plānoto pakalpojumu mērķa grupa atbilstoši dalījumam pēc vecuma un dzimuma, kā arī pēc funkcionālo traucējumu veida;3) projekta iesniegumā plānotā faktiskā pakalpojuma sniegšanas vieta. | N |
| 2.2. | Projekta iesniegumā norādīts, ka sabiedrībā balstītie sociālie pakalpojumi tiks sniegti personām ar invaliditāti pielāgotās telpās  | N |
| 2.3. | Projekta iesniegumā norādītās attiecināmās sabiedrībā balstītu sociālo pakalpojumu nodrošināšanas izmaksas uz vienu mērķa grupas personu nepārsniedz: * 4 135 EUR, ja projekta ietvaros plānots sniegt sabiedrībā balstītus sociālos pakalpojumus bērniem ar funkcionāliem traucējumiem, kuriem noteikta invaliditāte;
* 9 110 EUR, ja projekta ietvaros plānots sniegt sabiedrībā balstītus sociālos pakalpojumus pilngadīgām personām ar garīga rakstura traucējumiem
 | P |

|  |  |  |  |
| --- | --- | --- | --- |
| **3. KVALITĀTES KRITĒRIJI** | **Apakškritēriji/Punktu skaits** | **Maksimālais iegūstamais punktu skaits un punktu piešķiršanas kārtība** | **Minimālais nepieciešamais punktu skaits** |
| 3.1. | Sabiedrībā balstītu sociālo pakalpojumu daudzveidība. | 3.1.1. projekta iesniegumā paredzēts nodrošināt trīs un vairāk sabiedrībā balstītus sociālos pakalpojumus mērķa grupas personām - 7 | 7V | 5 |
| 3.1.2. projekta iesniegumā paredzēts nodrošināt divus sabiedrībā balstītus sociālos pakalpojumus mērķa grupas personām - 6 |
| 3.1.3. projekta iesniegumā paredzēts nodrošināt vienu sabiedrībā balstītu sociālo pakalpojumu mērķa grupas personām - 5 |
| 3.1.4. projekta iesniegumā nav paredzēts nodrošināt sabiedrībā balstītus sociālos pakalpojumus mērķa grupas personām - 0 |
| 3.2. | Sabiedrībā balstītu sociālo pakalpojumu kvalitāte. | 3.2.1. projekta iesniegumā norādīts, ka projekta iesniedzējs pēdējos divus gadus sniedz sociālos pakalpojumus - 2 | 7S | 3 |
| 3.2.2. projekta iesniegumā norādīts, ka projekta iesniedzējs pēdējos divus gadus sniedz projektā plānotos sabiedrībā balstītus sociālos pakalpojumus mērķa grupas personām - 3 |
| 3.2.3. projekta iesniegumam pievienotas vismaz divas projekta iesniedzēja sadarbības partneru vai citu institūciju pozitīvas atsauksmes par projekta iesniedzēja līdzšinējo darbību (attiecināms uz projektu iesniedzējiem, kuri pēdējos divus gadus nav snieguši ne sociālos pakalpojumus, ne projektā plānotos sabiedrībā balstītus sociālos pakalpojumus mērķa grupas personām) - 1 |
| 3.2.4. projekta iesniegumā aprakstīts mehānisms projekta ietvaros sniedzamo sabiedrībā balstītu sociālo pakalpojumu kvalitātes novērtēšanai - 2 |
| 3.2.5. projekta iesniegumā norādīts, ka projekta iesniedzējam nav pieredzes sociālo pakalpojumu un projektā plānoto sabiedrībā balstītu sociālo pakalpojumu sniegšanā mērķa grupas personām, vai projekta iesniegumam nav pievienotas sadarbības partneru vai citu institūciju atsauksmes, kā arī projekta iesniegumā nav aprakstīts mehānisms sniegto sabiedrībā balstītu sociālo pakalpojumu kvalitātes novērtēšanai - 0 |
|  |
| 3.3. | Sabiedrībā balstītu sociālo pakalpojumu pieejamība. | 3.3.1. projekta iesniegumā nepieciešamības gadījumā paredzēts nodrošināt transporta pakalpojumus sabiedrībā balstītu sociālo pakalpojumu sasniedzamības nodrošināšanai - 2 | 8S | 4 |
| 3.3.2. projekta iesniegumā paredzēts, ka sabiedrībā balstītu sociālo pakalpojumu sniegšanas vietas ir sasniedzamas ar sabiedrisko transportu - 2 |
| 3.3.3. projekta iesniegumā paredzēts, ka sabiedrībā balstītu sociālo pakalpojumu sniegšanas laiks tiks pielāgots mērķa grupas personu vajadzībām - 2 |
| 3.3.4. projekta iesniegumā plānoti viens vai vairāki citi atbalsta pasākumi sabiedrībā balstītu sociālo pakalpojumu pieejamības nodrošināšanai - 2 |
| 3.3.5. projekta iesniegumā paredzētās darbības nesekmēs sabiedrībā balstītu sociālo pakalpojumu pieejamību mērķa grupas personām - 0 |
| 3.4. | Projekta iesniedzēja gatavība projekta darbību īstenošanai. | 3.4.1. projekta iesniegumā ir norādīts, ka projekta iesniedzējs ir apzinājis konkrētas mērķa grupas personas, kuras saņems sabiedrībā balstītus sociālos pakalpojumus projektā - 5 | 15S | 5 |
| 3.4.**2**. projekta iesniegumā ir norādīts, ka projekta iesniedzējs jau ir piesaistījis nepieciešamos speciālistus sabiedrībā balstītu sociālo pakalpojumu sniegšanai mērķa grupas personām - 5 |
| 3.4.**3.** projekta iesniegumā ir norādīts, ka projekta iesniedzējs jau ir izstrādājis individuālo pakalpojumu plānus vismaz pusei apzināto mērķa grupas personu - 5 |
| 3.4.**4**. projekta iesniegumā nav norādīta projekta iesniedzēja gatavība uzsākt projekta atbalstāmo darbību īstenošanu - 0 |
| 3.5. | Projekta īstenošanas teritorija. | 3.5.1. projekta iesniegumā paredzēts sniegt sabiedrībā balstītus sociālos pakalpojumus pašvaldībās, kuras nav plānošanas reģionu sadarbības partneri 9.2.2.1.pasākuma “Deinstitucionalizācija” īstenošanā - 5 | 5V | -[[1]](#footnote-1) |
| 3.5.2. projekta iesniegumā paredzēts sniegt sabiedrībā balstītus sociālos pakalpojumus pašvaldībās, kuras ir plānošanas reģionu sadarbības partneri 9.2.2.1.pasākuma “Deinstitucionalizācija” īstenošanā - 1 |
| 3.6. | Projekta iesniedzēja sadarbība ar pašvaldību  | **3**.6.1. projekta iesniegumā ir norādīts, ka projekta iesniedzējs nodrošina sabiedrībā balstītus sociālos pakalpojumus mērķa grupas personām kā savas administratīvās teritorijas pašvaldības piesaistīts sociālo pakalpojumu sniedzējs - 3 | 6S | -[[2]](#footnote-2) |
| 3.6.2. projekta iesniegumā ir norādīts, ka projekta iesniedzējs projektā iesaistīs mērķa grupas personas, kurām pakalpojumus piešķir attiecīgās pašvaldības sociālais dienests, attiecīgi mazinot rindu pēc sociālajiem pakalpojumiem pašvaldībā - 3 |
| 3.7. | Neatkarīgas dzīves sabiedrībā veicināšana (*attiecināms, ja projektā plānots sniegt sabiedrībā balstītus sociālos pakalpojumus pilngadīgām personām ar garīga rakstura traucējumiem*) | 3.7.1. projekta iesniegumā ir norādīts, ka projekta iesniedzējs projektā iesaistīs pilngadīgas personas ar garīga rakstura traucējumiem, kuras projekta īstenošanas laikā izies, vai pēdējo sešu mēnešu laikā ir izgājušas no ilgstošās sociālās aprūpes institūcijas un uzsāks sabiedrībā balstītu sociālo pakalpojumu saņemšanu pašvaldībā - 2 | 2V  | -[[3]](#footnote-3) |
| 3.7.2. projekta iesniegumā nav norādīts, ka projekta iesniedzējs projektā iesaistīs personas ar garīga rakstura traucējumiem, kuras projekta īstenošanas laikā izies, vai pēdējo sešu mēnešu laikā ir izgājušas no ilgstošās sociālās aprūpes institūcijas un uzsāks sabiedrībā balstītu sociālo pakalpojumu saņemšanu pašvaldībā - 0 |

Piezīmes:

P – Precizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā;

V – Piemēro vienu atbilstošo kritēriju;

S – Piemēro visus atbilstošos kritērijus (summējot tiem piemērojamo punktu skaitu)

N - Noraidāmais kritērijs, kritērija neatbilstības gadījumā pieņem lēmumu par projekta iesnieguma noraidīšanu.

Projekta iesnieguma kvalitātes kritēriju maksimālais vērtējums ir 50 punkti, ja projekta mērķa grupa ir personas ar GRT un 48 punkti, ja projekta mērķa grupa ir bērni ar FT, bet minimālais – 17 punkti, ko veido pie katra kvalitātes kritērija (izņemot.3.5., 3.6. un 3.7. kvalitātes kritēriju) norādītais minimāli sasniedzamais punktu skaits;

***Visus viena uzsaukuma projektu iesniegumus, kuri saņēmuši vismaz 17 punktus, sarindo dilstošā secībā un dalījumā pa mērķa grupām atbilstoši saņemtajam punktu skaitam. Gadījumā, ja vairākiem projektu iesniedzējiem ir vienāds punktu skaits, priekšroka ir tam, kurš saņēmis augstāku punktu skaitu šādu kvalitātes kritēriju vērtējumā un šādā prioritārā secībā: 3.2., 3.4. kvalitātes kritērijs. Gadījumā, ja vairākiem projektu iesniegumiem ir vienāds punktu skaits pēc prioritāro kritēriju piemērošanas, atbalsta projektus ar lielāko plānoto mērķa grupas personu skaitu projektā, vai vienāda mērķa grupas personu skaita gadījumā atbalsta projektus to iesniegšanas secībā.***

1. 3.5. kritērija atbilstības gadījumā tiek piešķirti papildu 5 vai 1 punkts [↑](#footnote-ref-1)
2. 3.6. kritērija atbilstības gadījumā tiek piešķirti papildu 3 vai 6 punkti [↑](#footnote-ref-2)
3. 3.7. kritērija atbilstības gadījumā tiek piešķirti papildu 2 punkti [↑](#footnote-ref-3)